《奉使还途中闻东征捷音》
明代·孙炎

南来万马净边尘，衔璧归朝尽大臣。
城上玉绳浮婺女，帐前银甲拥天人。
出师已略扶桑国，奉使须通析木津。
遂有江黄慕中夏，可无书檄谕全闽。

作者简介：（1323—1362）明应天府句容人，字伯融。元末与丁复、夏煜游，有诗名，谈辨风生，雅负经济。朱元璋下金陵，炎从征浙东，以功授池州同知，进华阳知府，擢行省都事，克处州，授总制，措置有方。后为苗将贺仁德部俘杀，年四十。太祖即位，追封丹阳县男，谥忠悯。有《左司集》。